Asmeskel yellan gar wawalen-a d asmeskel amawalan acku mgaraden ad naf kraḍ n wawalen mgaraden deg uẓar, ad naf deg taddart n Bumnazel awal rrukbet aẓar-is RKB, asgetis rrukbat, ma yella deg taddart n Bezzit sseqdacen awal afud aẓar-is FD, asget-is ifadden ur yesɛi ara unti addad-is amaruz wafud (M. A. HADDADOU, 2003 : 02), deg Uzaknun yella useqdac n wawal tagecrirt aẓar-is GCR asget-is tigecrar ur yesɛi ara amalay addad amaruz-is tgecrirt.